Document ID: 32013D0274

DECIZIA DE PUNERE ÎN APLICARE A COMISIEI
din 7 iunie 2013
de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Ungaria
[notificat cu numărul C(2013) 3348]
(Text cu relevanță pentru SEE)
(2013/274/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
întrucât:
(1)
Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă. Lista respectivă include județul Pest din Ungaria.
(2)
Ungaria a informat Comisia cu privire la evoluțiile recente ale pestei porcine clasice pe teritoriul județului Pest, care figurează pe lista din anexa la Decizia 2008/855/CE.
(3)
Informațiile respective indică faptul că pesta porcină clasică a fost eradicată pe teritoriul județului Pest. În consecință, măsurile prevăzute în Decizia 2008/855/CE nu ar mai trebui să se aplice în județul respectiv, iar mențiunea referitoare la județul Pest ar trebui eliminată de pe lista prevăzută în partea I din anexa la decizia respectivă.
(4)
Prin urmare, Decizia 2008/855/CE ar trebui modificată în consecință.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În partea I din anexa la Decizia 2008/855/CE, se elimină punctul 3.
Articolul 2
Prezenta decizie se adresează statelor membre.
Adoptată la Bruxelles, 7 iunie 2013.

Labels: 18
6